《郡斋有紫薇双本自朱明接于徂暑其花芳馥…因诗纪述》
唐代·杨於陵

晏朝受明命，继夏走天衢。逮兹三伏候，息驾万里途。

省躬既跼蹐，结思多烦纡。簿领幸无事，宴休谁与娱。

内斋有嘉树，双植分庭隅。绿叶下成幄，紫花纷若铺。

摛霞晚舒艳，凝露朝垂珠。炎沴昼方铄，幽姿闲且都。

夭桃固难匹，芍药宁为徒。懿此时节久，讵同光景驱。

陶甄试一致，品汇乃散殊。濯质非受彩，无心那夺朱。

粤予负羁絷，留赏益踟蹰。通夕靡云倦，西南山月孤。

作者简介：杨于陵（753—830），汉太尉震之第五子奉之后。父杨太清，客居河朔，死于安史之乱。六岁时因战乱避居到建昌（今永修），少年就有奇志。十九岁，擢进士第，授润州句容（今江苏）主簿，节度使韩滉将女儿嫁给他。贞元八年（792年），入朝为膳部员外郎。历官吏部郎中、中书舍人、潼关防御、镇国军使（今陕西华县）、浙东（今浙江绍兴）观察使，入为京兆尹（首都市长），“奸人无所影赖，京师豪右大震”，官至户部侍郎。